Ο ΛΟΡΝ ΜΑΪΚΛΣ ΠΑΡΟΥΣΙΑΖΕΙ
ΕΝΑΣ ΧΡΟΝΟΣ ΚΑΙ ΤΡΕΙΣ ΜΗΝΕΣ ΠΡΙΝ ΑΠΟ ΤΟ ΣΜΙΓΚΑΝΤΟΥΝ
ΚΥΡΙΟΣ ΚΑΙ ΚΥΡΙΑ
Ευχαριστώ τις υπέροχες παράνυφες που κατάφεραν να είναι εδώ,
στο Αλάιανς της Νεμπράσκα, για τον γάμο μας στην εξοχή.
Τέλος, θέλω να πιω στην υγειά του παππού και της γιαγιάς Φρόιμσον,
που μου έδειξαν τι σημαίνει πραγματική αγάπη.
Πριν 50 χρόνια πήγαν βόλτα και κατέληξαν στο δικαστήριο όπου παντρεύτηκαν.
Το ήξεραν.
Ο παππούς το αποκάλεσε "Προαίσθημα των Φρόιμσον".
Έντι, έχω το Προαίσθημα των Φρόιμσον για σένα.
Εντάξει, παράνυφες. Ώρα για χορό.
Δεν ξέρω το τραγούδι. Δεν με ενημέρωσε η Νικόλ.
Το τραγούδι λέει τις οδηγίες. Απλώς ακολούθησε.
Δεξιά, δεξιά, αριστερά, δεξιά
Αριστερά, δεξιά
Αριστερά, αριστερά
Βήμα μπροστά, δεξιά
Και τώρα ήρθε η στιγμή τα αγόρια των παράνυφων
να συνοδέψουν τις κυρίες στην πίστα.
-Εντάξει. -Για να σας δω!
Δεξιά, δεξιά, αριστερά, δεξιά
Αριστερά, δεξιά, αριστερά, αριστερά
Βήμα μπροστά, δεξιά, αριστερά
Πολύ καλή. Τα πας τέλεια.
Βήμα πίσω, αριστερά, αριστερά
Θα ήταν ωραία να χορεύαμε μαζί.
Το ξέρω, αλλά οι χορογραφίες, οι γάμοι, όλο αυτό το...
Ξέρεις πόσο τα μισώ.
Ναι, αλλά με άφησες μόνη, κι αυτό είναι κάτι που μισώ εγώ.
Συγγνώμη.
Σ' αγαπώ. Ξέρεις ότι σ' αγαπώ, έτσι;
Ναι, το ξέρω.
Λοιπόν, η Νικόλ κι ο Έντι παντρεύτηκαν.
Ναι, τρελό.
Παρότι τα έφτιαξαν έναν χρόνο μετά από εμάς.
Λοιπόν, ποια ήταν τα τρία κορυφαία απόψε;
Οι τρεις χειρότερες στιγμές της βραδιάς. Λέγε.
Εντάξει. Πρώτον, όταν ο παππούς της Νικόλ μέθυσε τόσο πολύ
που άρχισε να χορεύει με το δέντρο.
Κοίτα, μην αμφισβητείς το Προαίσθημα των Φρόιμσον. Δεν...
Δεύτερον, ήταν η στιγμή που βγήκε η κοπέλα από τον φωτογραφικό θάλαμο
-ξυπόλυτη, κρατώντας αρνίσιο καλαμάκι. -Ναι.
Σίγουρα δεν είχε καλαμάκι όταν μπήκε μέσα.
Και το τρίτο ήταν που ο ντιτζέι επέλεξε το "Blurred Lines"
για τον χορό πατέρα-κόρης.
Τα όρια μεταξύ πατέρα και κόρης είναι πολύ ξεκάθαρα.
Αναθεματισμένο αντρικό παντς.
Καλημέρα, φως μου.
Γεια! Ευχαριστώ πολύ για χτες.
Πέρασα πολύ ωραία. Λοιπόν, τα λέμε.
Χι χα.
Πού πας από τώρα; Δεν θα μείνεις για πρωινό;
Είναι πάρα πολλά. Έβαλες τα δυνατά σου.
Λοιπόν, αυτό κάνει όποιος έχει βρει τη μία και μοναδική.
Την ποια;
Με δάμασες
Αυτό το παλικάρι δεν είναι ελεύθερο πια
Μια γιατρίνα από τη Νέα Υόρκη
Μου χαμογέλασε με πανέμορφα μάτια
Τώρα με σκλάβωσε και έχω ζαλιστεί
Με δάμασες
Οπότε, τι λες; Είσαι έτοιμη να γίνω σύζυγός σου;
Ντάνι, όχι.
Με κολακεύεις, αλλά ήταν κάτι της μιας βραδιάς.
Επίσης, ο Τζος κι εγώ είχαμε απλώς ένα ερωτικό καβγαδάκι.
Έκανα κάποια λάθη, κάποια πολύ σέξι λάθη,
αλλά νομίζω ότι θα τα ξαναβρούμε.
Οπότε, ναι.
Πάω να την κάνω από εδώ.
Κι εσύ μπορείς να ξαναγίνεις ο αλήτης της πόλης.
Μα περίμενε!
Πώς ένας άφραγκος Ένας απένταρος εργάτης σαν εμένα
Θα μπορέσει να ταΐζει τη νέα Τη φαντασμένη νύφη, την πρωτευουσιάνα
Που περιμένει και παιδί;
Περίμενε. Δεν θα γίνω νύφη.
Και μην ανησυχείς για μωρό,
γιατί έχω κάτι μαγικό, που λέγεται σπιράλ.
Αν είναι αγόρι φυσικά Όλα θα πάνε μια χαρά
Μα αν είναι κορίτσι;
Ένα κομψό, ντελικάτο Κοριτσάκι με ροζ βολάν και μπουκλίτσες;
Αυτό θα τα άλλαζε όλα
Σίγουρα; Αλήθεια; Ξαναλέω, δεν είμαι έγκ...
Από σήμερα ορκίζομαι
Να καταφέρω να βρω λεφτά Κάπως, με κάποιον τρόπο
Πλήρωσα έναν συνάδελφο να βάλει χάλκινη συσκευή σε σχήμα ταυ στη μήτρα μου
που αποτρέπει την εμφύτευση...
Πρέπει να βρω χρήματα Μα δεν υπάρχει τρόπος
Ξέχνα το.
Θα πρέπει να τα κλέψω ή και να τα αρπάξω
Το ίδιο είναι.
Ή να τα σουφρώσω Να τα βουτήξω, να τα ψειρίσω ή να τα φάω
Να τα ξαφρίσω, να τα τσεπώσω
Να τα καβατζώσω, να το σκάσω με...
ΣΠΙΤΙ ΤΗΣ ΧΑΡΑΣ
ΧΩΡΑ ΤΗΣ ΧΑΡΑΣ
-Έλα τώρα! -Ακούστε! Είδε καμιά σας τον Τζος;
Δείξε το δαχτυλίδι.
Κορίτσια, σας ανακοινώνω περήφανα ότι στο εξής
μπορείτε να με λέτε κυρία του γιατρού Τζος Σκίνερ!
Χι χα.
Μελ. Έλα εδώ.
Σκουπίδι. Αρραβωνιάστηκες;
Μετά από τόσο πανικό
κάθε φορά που σου ζητούσα να δούμε δαχτυλίδι διαδικτυακά;
Θα με πυροβολούσε.
Τι; Ποιος;
Ο αγρότης. Ο πατέρας της Μπέτσι.
Μου έβαλε καραμπίνα σαν του Έλμερ Φαντ στα μούτρα
και με ανάγκασε να της κάνω πρόταση γάμου. Δεν είχα επιλογή!
Δεν είναι αστείο!
Είναι λιγάκι.
Και κάτι άλλο. Η κοπέλα είναι πολύ πιο μικρή απ' ό,τι δείχνει.
Ναι, σε προειδοποίησα.
Δεν έχεις δει τη Μελωδία της ευτυχίας; Η Λισλ είναι 16, αλλά κοντεύει τα 29.
Και είναι γιατρός!
Οι γυναίκες είναι πολύ σαχλές στα πρώτα μιούζικαλ.
Μισό λεπτό.
Τι;
Χάρβι, τι συμβαίνει;
Λυπάμαι, δις Μελίσα.
Ήρθαν ξαφνικά και με έβαλαν να αδειάσω τα δωμάτιά σας.
Ποιοι;
Λοιπόν, οι...
Εμείς.
Θορυβημένες πολίτισσες. Οι Μητέρες κατά του Μέλλοντος.
"Μητέρες κατά του Μέλλοντος";
Δηλαδή, διαφωνείτε με το πέρασμα του χρόνου;
Διαφωνούμε με άτομα σαν εσάς,
που μολύνουν την πόλη μας με την αστική συμπεριφορά τους.
Πρώτη απόδειξη, πήγες στο δάσος με μια αθώα κοπέλα και την ξελόγιασες.
Τι; Όχι, δεν συνέβη αυτό. Δεν συνέβη τίποτα.
Δεύτερη απόδειξη, πέρασες το βράδυ με τον γνωστό ερωτιδέα Ντάνι Μπέιλι.
Ούτε στη δική μου περίπτωση συνέβη κάτι.
Όπως και στη δική του περίπτωση.
Και ξέρετε κάτι;
Έχουμε εξοργιστεί από τους αδιανόητους ισχυρισμούς σας.
Το μόνο εξοργιστικό εδώ είναι η συμπεριφορά σας,
η οποία κρίνεται επισήμως απρεπής από τις Μητέρες κατά του Μέλλοντος.
Ως εκ τούτου, κανείς, μα κανείς, στο Σμίγκαντουν δεν θα σας φιλοξενήσει.
Χάρβι, μη διανοηθείς να τους ξαναβάλεις μέσα μόλις φύγω.
Σε διαβάζω σαν ανοιχτό βιβλίο.
Όχι, τα βιβλία έχουν δύναμη.
Καλή σας ημέρα.
Πάμε, κυρίες μου.
Δηλαδή, εσύ κι ο εργάτης του λούνα παρκ...
-Γιατί; -Γιατί πήγες στη δημοπρασία;
Εγώ...
-Εντάξει, κοίτα, κάναμε και οι δύο λάθη. -Ναι.
Ας πάμε παρακάτω.
Έχουμε πιο σημαντικά θέματα.
Για παράδειγμα, ότι θα με σκοτώσουν.
Δεν θα συμβεί, Τζος.
Σε μιούζικαλ είμαστε, εντάξει; Δεν σκοτώνουν στα μιούζικαλ.
Μόνο στο Οκλαχόμα και στο Καρουζέλ.
Και στο Νότιος ειρηνικός. Βέβαια, και στο Γουέστ Σάιντ Στόρι.
Είναι λες και γίνεται σε όλα τα μιούζικαλ.
Θα με σκοτώσουν, δεν έχουμε κατάλυμα κι έχουμε κολλήσει εδώ.
Όχι, δεν ισχύει. Εντάξει, άκου τι θα κάνουμε.
Θα το διαλύσεις με την Μπέτσι.
Ο αγρότης δεν θα σου ρίξει.
Εγώ θα δω αν ο δήμαρχος μπορεί να μας βρει κάπου να μείνουμε.
Και μετά;
Μετά... Είμαστε έξυπνοι, έχουμε καταφέρει να βγούμε από IKEA.
Θα βγούμε κι από εδώ.
Εντάξει.
Καλό ακούγεται.
Θα το κάνω.
Δεν θα πάθεις κάτι, σίγουρα.
Γεια σου, Μπέτσι.
Γεια σου. Λέγε με κυρία του γιατρού Τζος Σκίνερ.
Μπέτσι.
Λοιπόν, πρέπει να μιλήσουμε για κάτι.
Και το συζητάς; Έχουμε να κάνουμε τόσα σχέδια!
Απλώς...
Ανυπομονώ να παντρευτούμε.
Ναι, είναι ξεκάθαρο. Αλλά ξέρεις κάτι;
Είσαι πολύ νέα. Μάλλον δεν θα μάθουμε πόσο νέα ακριβώς.
Αλλά έχεις όλη τη ζωή μπροστά σου.
Δεν υπάρχει λόγος να βιάζεσαι, σωστά;
Αν είναι αληθινή αγάπη...
Ναι, βέβαια. Αλλά...
Μισό λεπτό.
Κι αν είναι;
Ποιος ξέρει τι θεωρείται αληθινή αγάπη στο Σμίγκαντουν;
Ίσως είσαι η διέξοδός μου.
Από ποιο πράγμα;
ΣΜΙΓΚΑΝΤΟΥΝ ΝΑ ΞΑΝΑΡΘΕΤΕ!
Γιατί θέλεις τόσο πολύ να περάσουμε τη γέφυρα;
Είναι ρομαντικός ο λόγος;
Ναι, ακριβώς.
Υπάρχει πολύ ρομαντικός λόγος.
Ποιος είναι;
-Θα σου πω αμέσως. -Εντάξει.
Ποιος είναι ο λόγος.
Επειδή είναι πολύ ρομαντικός.
Είναι κάτι που στην οικογένεια αποκαλούμε "Προαίσθημα των Σκίνερ".
Προαίσθημα των Σκίνερ;
Ναι! Λοιπόν, πριν από 50 χρόνια,
οι παππούδες μου πήγαν βόλτα στη γέφυρα της περιοχής τους.
Μόλις την πέρασαν,
κατέληξαν στο δικαστικό μέγαρο, όπου και παντρεύτηκαν.
Ο παππούς είπε ότι μόλις πέρασαν τη γέφυρα
ήξερε χωρίς αμφιβολία ότι ήταν αληθινή αγάπη.
-Ήταν το Προαίσθημα των Σκίνερ. -Σωστά.
Δεν αμφισβητείται. Και μόνο ένας Σκίνερ το νιώθει.
Το άλλο άτομο δεν μπορεί να ξέρει αν το νιώθει ή αν δεν το νιώθει.
Δρ Τζος Σκίνερ, είναι ό,τι πιο όμορφο έχω ακούσει ποτέ.
Τέλεια. Και πλέον είναι παράδοση
κάθε Σκίνερ να περάσει μια γέφυρα με τη μνηστή του,
ώστε να σιγουρευτεί ότι είναι αληθινή αγάπη.
Λοιπόν, τιμή μου να περάσω μαζί σου τη γέφυρα.
-Εντάξει, άψογα. Ας το κάνουμε. -Εντάξει.
Να πάρει.
Λοιπόν, το ένιωσες; Όπως ο παππούς Σκίνερ;
Βασικά, όχι.
-Λυπάμαι, Μπέτσι. -Μα...
Δηλαδή, δεν είναι αληθινή αγάπη; Δεν θα παντρευτούμε;
Μάλλον όχι. Είμαι εξίσου μπερδεμένος κι εγώ.
Αναθεματισμένο Προαίσθημα των Σκίνερ! Είναι κατάρα.
Δεν θα αρέσει στον μπαμπά.
Ναι, άρα μήπως καλύτερα να αποφύγουμε να το μάθει,
αναλογιζόμενοι τα συναισθήματά του και τη ζωή μου;
Μπαμπά!
Στάσου! Μην το πεις στον μπαμπά!
Δεν πειράζει, Μπέτσι! Υπάρχουν πολλοί άλλοι εκεί έξω!
Ίσως κάποιος της ηλικίας σου!
Όποια κι αν είναι.
Απλώς πρέπει...
να προσπαθήσεις κι άλλο.
Λοιπόν, τι θέλεις, καλή μου;
Ψάχνω τον δήμαρχο. Είναι εδώ;
Λυπάμαι, όχι. Έχει πάει βόλτα πάλι.
Λατρεύει να κάνει βόλτες.
Πώς είναι τα δωμάτιά σας στο πανδοχείο;
Πάντα δένω ένα μακρύ σκοινί στο πόμολο.
Βασικά, γι' αυτό ήρθα.
Η Μίλντρεντ Λέιτον μάς πέταξε έξω
και ζήτησε να μη μας φιλοξενήσει κανείς.
Μήπως θα μπορούσε να παρέμβει ο δήμαρχος;
Όχι.
Ο δήμαρχος δεν θέλει να κοντράρει τις Μητέρες κατά του Μέλλοντος.
Νομίζω ότι είναι μάγισσες.
Και πού θα μείνουμε;
Δεν ξέρω. Θα μείνετε μαζί;
Έτσι νομίζω. Είναι κάπως περίπλοκο ακόμη.
Ξέρεις, άκουσα ότι ο γιατρός Λόπεζ ψάχνει νοσοκόμα.
Παρέχει στέγη και διατροφή.
Διαθέτω περισσότερα προσόντα από νοσοκόμα. Βασικά, είμαι γιατρός.
Καλά, ίσως σε βοηθήσει ο δήμαρχος όταν γυρίσει από τη βόλτα του.
Λατρεύει τις βόλτες.
Μερικές φορές λείπει ατελείωτες ώρες. Κάνει βόλτες και πάλι βόλτες.
Κυρία Μένλαβ, συγγνώμη που ρωτάω,
αλλά πόσο καλά ξέρετε τον σύζυγό σας;
Καλή ερώτηση.
Είναι δύσκολο να τον καταλάβεις.
Είναι διαφορετικός.
Σε άλλους αρέσουν καβγάδες και βρισιές Καπνίζουν, πίνουν και φωνάζουν
Σε στενοχωρούν ή ακόμα χειρότερα Σου κάνουν τη ζωή κόλαση
Αλλά ο δικός μου είναι ευγενικός Είναι τρυφερός και συναισθηματικός
Σαν δαντέλα σε δώρο Για του Αγίου Βαλεντίνου
Είναι παράξενος άντρας
Ο δικός μου άντρας
Καλή μου.
Άλλοι έρχονται βράδυ παραπατώντας Θέλουν φαγητό και επιδόρπιο
Άλλων λάμπουν τα μάτια Αν δουν φούστα να περνά
Μα στον δικό μου αρέσει να μαγειρεύει Ποτέ δεν τον έπιασα να ξενοκοιτά
Πιο νέες γυναίκες Μικροκαμωμένες ή γοητευτικές
Είναι παράξενος άντρας
Ο δικός μου άντρας
Ακριβώς αυτά έλεγα κι εγώ στο λύκειο.
Δείξε μου έναν άντρα Πιο τρυφερό ή εκφραστικό
Μακάρι μόνο τα βράδια
Να ήταν λίγο πιο επιθετικός
Να το.
Κάποιες φορές φαίνεται Πολύ καλός για να είναι αληθινός
Λες κι υπάρχει ένας άντρας που δεν βλέπω Και λαχταρά να τα καταφέρει
Μακάρι να τον ελευθέρωνα Για να τον δω επιτέλους
Όπως πραγματικά είναι Και να μπορέσει να λάμψει
Είναι παράξενος άντρας
Ο δικός μου άντρας
Κυρία Μένλαβ, μπορείτε να παρακινήσετε λίγο τον άντρα σας
να δείξει ποιος πραγματικά είναι.
Όχι. Δεν θα το έκανα ποτέ.
Εκείνος θα το αποφασίσει, όχι εγώ.
Άκυρο! Ο γιατρός Σκίνερ το ακύρωσε.
Κάρσον, τι λες;
Στάσου. Τι ακύρωσε ποιος;
Επιτρέπεται να μπουκάρει οπουδήποτε;
Ο δρ Σκίνερ! Ακύρωσε τον αρραβώνα.
Η Μπέτσι είναι ράκος. Ακυρώθηκε!
Φοβερό. Το έκανε όντως.
Ίσως ο Τζος είναι επιτέλους έτοιμος να αφιερωθεί στη σχέση μας.
Ο παππούς είπε ότι μόλις πέρασαν τη γέφυρα
ήξερε χωρίς αμφιβολία ότι ήταν αληθινή αγάπη.
Θεέ μου.
Το αποκάλεσε "Προαίσθημα των Σκίνερ".
Ποια θέλει να διασχίσει τη γέφυρα μαζί μου;
Ας βιαστούμε. Ίσως ένας αγρότης θέλει να με σκοτώσει.
Ελπίζω να είμαι εγώ.
Δεν το ήξερα πριν λίγο, αλλά πλέον είναι το μοναδικό μου όνειρο.
Φυσικά, ναι! Ας το κάνουμε τραγούδι! Γιατί όχι, δηλαδή;
Το έχω ακούσει τόσες φορές Που δεν δίνω πια σημασία
"Ας μην περάσουμε τη γέφυρα Αν δεν χρειάζεται"
Μα τώρα που είμαι ακόμη μόνη και 23 χρονών
Απέκτησα νέα φιλοσοφία
Βρες τη γέφυρα και πέρνα την τώρα
Βρες τη γέφυρα και πέρνα την τώρα αμέσως
Ας συνεχίσουν οι άλλες να περιμένουν Να χάνουν καιρό, να χρονοτριβούν
Βρες τη γέφυρα και πέρνα την τώρα αμέσως
-Βρες εκείνον -Βρες εκείνον
-Πάρε το δαχτυλίδι -Πάρε το δαχτυλίδι
Βρες εκείνον και πάρε εσύ το δαχτυλίδι
Άσε τις άλλες να παραπαίουν Ενώ κάνουν αγώνα ως την εκκλησία
Βρες εκείνον και πάρε εσύ το δαχτυλίδι
Να τος ο γαμπρός, να τη η νύφη Ας τους συναντήσουμε στην άλλη πλευρά
Συγγνώμη. Μισώ να... Χαίρομαι που... Φεύγω.
Δεν είναι μια μεταφορά Όχι, είναι κάτι παραπάνω
Είναι κυριολεκτικά μια γέφυρα
Αδερφή μου, πάρε αυτόν τον κύριο
Πήγαινε πάρ' τον
Δεν είναι μια μεταφορά Όχι, είναι κάτι παραπάνω
Είναι κυριολεκτικά μια γέφυρα
Όχι.
Αδερφή μου, πάρε αυτόν τον κύριο
Πήγαινε πάρ' τον
-Βρες τη γέφυρα και πέρνα την τώρα -Δεν είναι μια μεταφορά
Όχι, είναι κάτι παραπάνω
-Βρες τη γέφυρα και πέρνα την τώρα -Είναι κυριολεκτικά μια γέφυρα
-Η επόμενη, παρακαλώ. Φύγε. -Κάθε μέρα που διστάζεις
Η ομορφιά σου ξεθωριάζει
Βρες τη γέφυρα
-Και πέρνα την τώρα αμέσως -Εντάξει. Καλά. Το φανταζόμουν.
Βρες τη γέφυρα και πέρνα την τώρα
Κάποια θα είναι η κατάλληλη!
Βρες τη γέφυρα και πέρνα την τώρα αμέσως
Όσες χασομερούν, πεθαίνουν μόνες
Βρες τη γέφυρα και πέρνα την τώρα αμέσως
Πέρνα τη γέφυρα τώρα αμέσως!
Λοιπόν, ποια είναι η επόμενη;
Ελάτε τώρα, θα υπάρχουν κι άλλες.
Αλήθεια; Δεν υπάρχει καμία άλλη;
Ναι!
-Απίστευτο. -Μελ.
Αυτό κάνεις όλη μέρα;
Ήταν ένα πείραμα.
Προσπαθούσα να βρω τρόπο να φύγουμε από εδώ.
Να φύγεις εσύ, εννοείς.
Ενώ εγώ ψάχνω σε όλη την πόλη πού θα μείνουμε;
Είσαι ανίκανος για οτιδήποτε,
εκτός κι αν δεν απαιτεί καμία συναισθηματική προσπάθεια.
Δεν ξέρω πώς ορίζεις την προσπάθεια,
αλλά είχαμε τρελό χορευτικό.
-Αντίο, Τζος. -Μελ, έλα τώρα.
Όχι. Πλέον, ο καθένας για την πάρτη του.
-Μελ. -Στον διάολο, Τζος.
Ράγισες την καρδιά της κόρης μου.
-Το είπε στον μπαμπά! -Ξόφλησες.
Ναι, είναι αληθινό όπλο.
Γύρνα πίσω!
Ο κώλος μου!
Συγγνώμη, Πιτ!
Αίσχος!
Δρ Σκίνερ;
Γεια σου, αιδεσιμότατε. Συγγνώμη, είστε ανοιχτά ή...
Ο οίκος του Κυρίου είναι πάντα ανοιχτός. Μείνε όσο θέλεις.
Καλύτερα από το να πας σπίτι.
Σε απασχολεί κάτι;
Φυσικά, γιατί όχι;
Έχω ζοριστεί πολύ αυτό το διήμερο.
Χώρισα με τη φίλη μου,
έκανα πρόταση γάμου υπό την απειλή όπλου και τώρα έχω εγκλωβιστεί εδώ.
Δεν μπορώ να βρω την αληθινή αγάπη. Ό,τι κι αν σημαίνει αυτό.
Λοιπόν, στη Βίβλο λέει κάτι για αυτό.
"Η αληθινή αγάπη όλα τα ανέχεται, όλα τα πιστεύει,
όλα τα ελπίζει κι όλα τα υπομένει".
Με άλλα λόγια, θέλει δουλειά.
Μάλλον δεν είναι κάτι που βρίσκεις.
Μάλλον είναι κάτι που χτίζεις.
Κι αν...
Κι αν δεν είμαι ικανός για αυτό;
Αν είναι ο ΜακΝτόνα, πες ότι έφυγα από την πόλη.
Έμα, πώς κι από εδώ τέτοια ώρα;
Ζητώ συγγνώμη. Δεν είχα ύπνο. Τακτοποίησα την ντουλάπα του Κάρσον.
Έφερα αυτά για τους φτωχούς.
Έμα, αυτό είναι υπέροχο. Θέλουμε στολές για ναυτάκια. Σ' ευχαριστώ.
Μην ανησυχείς, αιδεσιμότατε. Θα σε δω στο παζάρι γλυκών.
Λοιπόν, για να απαντήσω στην ερώτησή σου, πιστεύω πως όλοι...
Τι ήταν αυτό;
Η Έμα Τέιτ, η κυρά δασκάλα.
Κυρά δασκάλα; Γιατί τη λες κυρά; Σημαίνει ότι είναι παντρεμένη ή...
Όχι. Η Έμα το ξεκαθάρισε πως δεν είναι για παντρειές.
Μακάρι να ήμουν τόσο δυνατός.
Δεν πέρασε τη γέφυρα μαζί μου.
Αυτή θα είναι!
Να με, λοιπόν, και πάλι μοναχή
Περιπλανιέμαι στην πόλη έρημη και μόνη
Η κατάσταση με τον Τζος Πήγε από το κακό στο χειρότερο
Μάλλον είναι ώρα να...
-Ναι; -Ο γιατρός Λόπεζ;
-Ο ίδιος. -Ποιος είναι, καλέ μου;
Είμαι η Μελίσα Γκιμπλ. Ήρθα για τη θέση της νοσοκόμας.
Τότε, μιλάτε στον λάθος γιατρό Λόπεζ. Μισό λεπτό.
Μάλλον ψάχνεις τον γιο μας.
Χόρχε, σε ζητάει κάποια.
Καλησπέρα.
Χι χα.
Βρες τη γέφυρα και πέρνα την τώρα
Βρες τη γέφυρα και πέρνα την τώρα αμέσως
Ας συνεχίσουν οι άλλες να περιμένουν Να χάνουν καιρό, να χρονοτριβούν
Βρες τη γέφυρα και πέρνα την τώρα αμέσως
-Βρες εκείνον -Βρες εκείνον
-Πάρε το δαχτυλίδι -Πάρε το δαχτυλίδι
Βρες εκείνον και πάρε εσύ το δαχτυλίδι
Άσε τις άλλες να παραπαίουν Ενώ κάνουν αγώνα ως την εκκλησία
Βρες εκείνον και πάρε εσύ το δαχτυλίδι
Να τος ο γαμπρός, να τη η νύφη Ας τους συναντήσουμε στην άλλη πλευρά
Δεν είναι μια μεταφορά Όχι, είναι κάτι παραπάνω
Είναι κυριολεκτικά μια γέφυρα
Αδερφή μου, πάρε αυτόν τον κύριο
Πήγαινε πάρ' τον
Βρες τη γέφυρα και πέρνα την τώρα
Βρες τη γέφυρα και πέρνα την τώρα αμέσως
Όσες χασομερούν, πεθαίνουν μόνες
Βρες τη γέφυρα και πέρνα την τώρα αμέσως...
Υποτιτλισμός: Έφη Μούκα